ຮູບປັ້ນນ້ຳມັນເນີຍກໍ່ເອີ້ນເປັນສິລະປະປັ້ນນ້ຳມັນເນີຍ. ມີເນື້ອໃນອຸດົມສົມບູນ,ລວມທັງນິທານພຸດທະສາສະຫນາ,ນິທານພະສາກະຍະມູນີ,ນິທານປະຫວັດສາດແລະນິທານໃນລະຄອນເປັນຕົ້ນ. ລວດລາຍຮູບປັ້ນກໍ່ມີຫລາຍສິ່ງຫລາຍຢ່າງ,ລວມທັງດວງຕາເວັນ ດວງເດືອນ ດວງດາວ ດອກໄມ້ ຕົ້ນໄມ້ຕົ້ນຫຍ້າ ສັດສາວາສິ່ງ ນົກຫນູປູປີກ ຫໍໂຮງສາລາ ພະພຸດທະຮູບ,ຂ້າລາຊະການພົນລະເຮືອນແລະທະຫານເປັນຕົ້ນ. ສີມືການປັ້ນກໍ່ຄືຕົວຈິງທີ່ສຸດ,ມີລະດັບສິລະປະສູງຫລາຍ.
ຮູບປັ້ນນ້ຳມັນເນີຍແບ່ງເປັນສອງປະເພດຕາມຂະຫນາດແລະຈຸດປະສົງໃນການນຳໃຊ້, ມີຮູບປັ້ນຂະຫນາດກາງແລະຂະຫນາດນ້ອຍສຳລັບເອົາໄວ້ຢູ່ຮ້ານບູຊາພະແລະຮູບປັ້ນຂະຫນາດໃຫຍ່ທີ່ວາງໄວ້ໃຫ້ຄົນຊົມ. ຮູບປັ້ນຂະຫນາດນ້ອຍສຳລັບໄວ້ຢູ່ຮ້ານພະ,ປັ້ນແບບລະອຽດປານີດດສີສັນສວຍສົດງົດງາມມີຫລາຍຮູບຫລາຍແບບ,ເຕັມໄປດ້ວຍຈຸດພິເສດທີ່ເປັນສິ່ງສິລິມຸງຄຸນ. ຮູບປັ້ນປະເພນີສ່ວນຫລາຍມັກເອົາມາວາງ
ສະແດງນຳກັນເທື່ອຫນຶ່ງຫລາຍສິບຫລືຫລາຍຮ້ອຍອັນ,ງາມພໍໃຜພໍມັນ,ເປັນຫນ້າຊົມທີ່ສຸດ.